โดนดอง
รายชื่อว่าที่ผู้ว่าการแบงก์ชาติคนใหม่ ส่งขึ้นไปถึงมือขุนคลัง สมหมาย ภาษี เรียบร้อยโรงเรียนสมพลแล้ว
20 มิ.ย. 2558

โดย...สปาย008
รายชื่อว่าที่ผู้ว่าการแบงก์ชาติคนใหม่ ส่งขึ้นไปถึงมือขุนคลัง สมหมาย ภาษี เรียบร้อยโรงเรียนสมพลแล้ว
แต่จนถึงบัดนี้ คนยังงวยงงสงสัยว่า 2 ชื่อที่ไปถึงมือ รมว.คลังนั้น มีชื่อใครบ้าง ตัวยืนนี้ทุกคนรู้ว่ามีชื่อของ วิรไท สันติประภพ บอร์ดคณะกรรมการนโยบายการเงิน ที่นอนมาแน่ๆ
แต่คู่ชิงนั้นมีกระแสข่าวมาว่า เป็น ไพบูลย์ กิตติศรีกังวาน บ้างก็ว่าเป็น ทองอุไร ลิ้มปิติ บางคนเลยเถิดว่าเป็น ดร.ศุภวุฒิ สายเชื้อ
พ่อยกของ ดร.ก้อ วิรไท บ่นดังๆ ให้คนรอบข้างได้ยินว่า เห็นใจ ดร.ก้อ เป็นเด็กดีมีความสามารถแต่มีคนไปติดป้าย “เด็กสมคิด” เอาไว้ เลยชักไม่แน่ใจจะผ่านด่านขุนคลัง สมหมาย ที่ติดป้าย “เด็กหม่อมอุ๋ย” ไปได้หรือเปล่า เพราะลุงหมายเอาชื่อไปดอง 3 อาทิตย์ถึงจะเสนอ ครม.
มันหมายความว่าอัลไล